শেখ মুজিব আমার পিতা
শেখ মুজিব আমার পিতা বাংলাদেশের বর্তমান প্রধানমন্ত্রী শেখ হাসিনা কর্তৃক লিখিত বই, যা তার পিতা শেখ মুজিবুর রহমানকে নিয়ে রচিত হয়েছে। প্রকাশকের মতে শেখ হাসিনা মূলত তার পিতা বঙ্গবন্ধু শেখ মুজিবুর রহমান সম্পর্কে ব্যক্তিগত অভিজ্ঞতা ও সংক্ষিপ্ত স্মৃতিকথা বিজড়িত আত্মজৈবনিকমূলক কথা বইটিতে তুলে ধরেছেন। বইটি ১৯৯৯ সালে প্রথম কলকাতা বইমেলায় প্রকাশিত হয়েছিলো, বইয়ের ভূমিকা লিখেছেন রফিকুল ইসলাম এবং প্রস্তাবনা লিখেছেন পার্থ ঘোষ। বইটির প্রচ্ছদ এঁকেছেন চিত্রশিল্পী শাহাবুদ্দিন আহমেদ, এবং বইটিতে মোট ১১৪ টি পৃষ্ঠা রয়েছে।